એ પછી શિન્ડલરે પ્લાઝોવની અંદર ઊભેલી પોતાની ટ્રકમાં પડેલી એ રકમ ‘હિતાક દ્યૂક’ની જ સભ્ય એવી એક અન્ય સ્ત્રી અલ્તા રબનરને આપવાનો પ્રયત્ન કર્યો. કેબલ ફેક્ટરીમાં કામ કરવા જતા કેટલાક મજૂરો અને પોલિશ જેલોમાં રહેતા પોલિશ કેદીઓના માધ્યમ દ્વારા, ભૂગર્ભ સંસ્થા ‘સોસ્નોવિક’ સાથે અલ્તાને થોડા સંપર્કો હતા. એણે મેન્ડેલને સૂચન કર્યું, “કદાચ ભૂગર્ભ સંસ્થાને જ આ બધો વહીવટ સોંપી દેવાનું સારું રહેશે. હેર ઓસ્કર જે નાણાં આપવા માગે છે તે ખરેખર ક્યાંથી આવ્યાં છે તે શોધવાનું તેમને જ નક્કી કરવા દઈએ.”